Алматыда ынтымақтастыққа арналған ғылыми жиынға Еуропаның 60 университетінен өкіл келді
"Алматыда ынтымақтастыққа арналған ғылыми жиынға Еуропаның 60 университетінен өкіл келді"|"https://qamshy.kz/kz/article/6933-almatyda-yntymaqtastyqqa-arnalghan-ghylymi-dgiyngha-europanynh-60-universitetine"
TITLE: Алматыда ынтымақтастыққа арналған ғылыми жиынға Еуропаның 60 университетінен өкіл келді
URL: https://qamshy.kz/kz/article/6933-almatyda-yntymaqtastyqqa-arnalghan-ghylymi-dgiyngha-europanynh-60-universitetine
META: "Алматыда ынтымақтастыққа арналған ғылыми жиынға Еуропаның 60 университетінен өкіл келді"|"https://qamshy.kz/kz/article/6933-almatyda-yntymaqtastyqqa-arnalghan-ghylymi-dgiyngha-europanynh-60-universitetine"
TOTAL WORDS: 200
DATE: 03:49, 29 қыркүйек 2015
AUTHOR(S): Darkhan Muqantegi
TEXT: Бүгін Алматыда әл-Фараби атындағы Қазақ ұлттық университетінің ғылыми кітапханасында &laquo; Еуропалық одақ пен Қазақстан Республикасы арасындағы жоғары білім саласындағы ынтымақтастық&raquo; атты халықаралық ғылыми конференция басталды. Бұл туралы Қамшы порталы Информ. кз-ке сілтеме жасай отырып хабарлайды. Оған ҚР Білім және ғылым министрлігі, Қазақстандағы Еуропалық Одақтың делегациясы, Еуроодаққа мүше елдердің Қазақстандағы дипломатиялық өкілдіктері және Еуродақ елдерінің алдыңғы қатарлы 60-тан астам университеттерінің өкілдері қатысуда. &nbsp;. &laquo; Бүгінгі ғылыми конференцияны ұйымдастырудағы мақсатымыз - Қазақстан мен Еуропа елдерінің алдыңғы қатарлы университеттері арасындағы ынтымақтастықты кеңейту және нығайту. Сондықтан бүгінгі жиын барысында осы мәселе жан-жақты талқыланады. Сонымен қатар, отандық жоғары оқу орындарының басшылығы бүгінгі ғылыми форумға келген шет елдік әріптестерімен тікелей байланыс орната алады. Өйткені, Еуропа елдерінен 60-тан астам университеттің өкілдері келді&raquo; , - деді өз сөзінде ҚР Білім және ғылым министрлігі ЖОО және ЖОО-дан кейінгі білім беру департаментінің директоры Серік Өмірбаев. Сонымен қатар, ол мұндай деңгейдегі ғылыми форум студенттер мен оқытушылардың мобильді болуына септігін тигізетіндігін жеткізді. &laquo; Қазақстан мен Еуропалық Одақ арасында тығыз қарым-қатынас орнаған. Елімізде мұндай дәрежедегі форум осымен алтыншы рет өткізіліп жатыр. Бұған дейін мысалы, Қазақстан-Британ және Қазақстан-Фанция форумын атауға болады. Мұндай кездесулер студенттер мен оқытушыларды барынша мобильді болуына, тәжірибе алмасуға және бірлескен ғылыми жобаларды жүзеге асыруға мүмкіндік береді&raquo; , - деді С. Өмірбаев
